Page:Lawrence E A-first reader,1907.pdf/51

 KRISTNASKO EN SVEDUJO.

La tagoj fariĝas ĉiam pli mallongaj en mia norda patrujo : ĉiam pli frue venas la krepusko. Sed ni ne plendas, ĉar ju pli profunda fariĝas la vintra mallumo, des pli proksima estas Kristnasko, la festo de l' hejmo, de l' infanoj, de l' ĝojo kaj de l' lumo—la festo, kiun ni, Svedoj, amas pli ol ĉiun alian.

Kiom ajn malproksimen ni migradas en la mondo, se estas nur iel eble ni ĉiam revenas por soleni tiun ĉi feston kun nia familio, kaj la grandaj Amerikaj vaporŝipoj ĉiujare rekondukas milojn kaj milojn da Svedoj, kiuj fondis novajn hejmojn trans la oceano. Ili riskas ventegojn kaj ondojn furiozajn, volonte elspezante la monon, kiun tiel malfacile kaj klopode ili akiris, por reiri “la malnovan landon,” kiel karese ili nomas sian karan Svedujon, kaj soleni “Jul” en la hejmo de sia infaneco. La sumo de la poŝtaj mandatoj, kiuj venas el Ameriko, estas tri fojojn pli granda dum la monato Decembro. Se oni ne povas veni mem, oni sendas kiom eble plej multe da mono por ke “la maljunuloj hejme” havu ĝojan Kristnaskon.

Sennombraj estas la preparoj kiujn tiu ĉi festo postulas, kaj la sinjorinoj estas okupataj de l' frua mateno ĝis malfrue nokte dum pli ol du semajnoj antaŭe. La manĝaĵoj estas plej diversaj, sed mi timas ke kelkaj el ili estas tro ekskluzive svedaj por ke ili plaĉu al la gusto internacia. Sufiĉe estas diri, ke en la plej multaj domoj en la kamparo oni buĉas almenaŭ unu porkon kaj unu bovidon, ofte ankaŭ unu bovon. Poste, la tuta domo estas plej bele aranĝita, kaj la metalaj objektoj brilas kiel la suno mem. Dum la lastaj tagoj oni bakas ĉiujn specojn da pano, kukaĵoj taj tortoj, kiuj apartenas al la sveda Kristnaska tablo.

Fine do alvenas la granda tago, la 24$an$ de Decembro, kaj nun ĉio estas preta kaj en la tuta domo regas la sento de infana ĝojo kaj feliĉo, kiu karakterizas